सचिन किश मते आक्रामक तेवर अपनाए दे हे ते उनें ताबड़तोड़ शॉट खेड्ढने शुरू करी दित्ते। इस दरान गंभीर ने टैस्ट इच अपना पंञमां सैकड़ा ठोकी दित्ता। उनें 265 गेंदें दा सामना करदे होई 14 चौकें दी मदद कन्नै नाबाद 102 रन बनाए न। दूई बक्खी मास्टर ब्लास्टर सचिन ने टैस्ट इच अपना 52मां अर्द्ध सैकड़ा लाया। ओह् 58 रन उप्पर नाबाद न। हुन भारतीय खढारी जित्थें मैच दे पंञमें ते खीरी दिन टैस्ट ड्रा करोआने गित्तै खेड्ढङन उत्थें किवी टीम दे कप्तान वेट्टोरी अपने गेंदबाजें दे भरोसे मैच जित्तने गित्तै पूरा जोर लाङन।